《谢兴之饷鱼肉二酱二首 其二》
宋代·葛胜仲

盎盎鹅儿酒，风卮起微浪。何以侑芳樽，莼羹调得酱。

彘肩与鱼乙，佳惠过台饷。黄雀酿披绵，江鲟斫玉板。

对之无留觞，固已号佳馔。持此配藜羹，更增贫士赧。

作者简介：葛胜仲 (1072～1144) 宋代词人，字鲁卿，丹阳（今属江苏）人。绍圣四年(1097)进士。元符三年(1100)，中宏词科。累迁国子司业，官至文华阁待制。卒谥文康。宣和间曾抵制征索花鸟玩物的弊政，气节甚伟，著名于时。与叶梦得友密，词风亦相近。有《丹阳词》。